ງານວາງສະແດງແລະສຳມະນາກ່ຽວກັບອະທິປະໄຕຂອງຫວຽດນາມຢູ່ທະເລຕາເວັນອອກ
ງານວາງສະແດງ ແລະ ສຳມະນາກ່ຽວກັບອະທິປະໄຕຂອງ ຫວຽດນາມ
ຢູ່ທະເລຕາເວັນອອກຖືກຈັດຕັ້ງຢູ່ສະວິດ
(ພາບ: ອິນເຕີແນດ)
ວັນທີ 16/4, ຢູ່ນະຄອນ ເຊີແນວ, ປະເທດສະວິດ, ປະຊາຄົມຊາວ ຫວຽດນາມຢູ່ ສະວິດ ແລະ ສະມາຄົມມິດຕະພາບ ສະວິດ - ຫວຽດນາມ, ໄດ້ຈັດຕັ້ງ ງານວາງສະແດງ ແລະ ສຳມະນາກ່ຽວກັບອະທິປະໄຕຂອງ ຫວຽດນາມຢູ່ທະເລຕາເວັນອອກ ກໍ່ຄືລົງນາມໃນ “ຈົດໝາຍປາຖະໜາ“ ທີ່ຝາກເຖິງທ່ານ Ban Ki-moon ເລຂາທິການໃຫຍ່ ສະຫະປະຊາຊາດ ເພື່ອແນໃສ່ຄັດຄ້ານ ຈີນຫັນທະເລຕາເວັນອອກເປັນເຂດດຳເນີນການເຄື່ອນໄຫວດ້ານການທະຫານ, ລະເມີດກົດໝາຍສາກົນຢ່າງຮ້າຍແຮງ.
ງານວາງສະແດງອະທິປະໄຕຂອງ ຫວຽດນາມຢູ່ທະເລຕາເວັນອອກ ແນະນຳແຜນທີ່ບູຮານ, ເອກະສານ, ຮູບພາບປະມານ 110 ຢ່າງ, ສະແດງໃຫ້ເຫັນອະທິປະໄຕຂອງ ຫວຽດນາມທີ່ມີຕໍ່ໝູ່ເກາະ ຮ່ວາງຊາ ແລະ ເຈື່ອງຊາຢູ່ ທະເລຕາເວັນອອກ. ທີ່ການສຳມະນາກ່ຽວກັບອະທິປະໄຕຂອງ ຫວຽດນາມຢູ່ທະເລຕາເວັນອອກ, ບັນດານັກປາຖະກະຖາ ໄດ້ໃສ່ໃຈກ່ຽວກັບລະດັບອັນຕະລາຍ ແລະການຜັນແປຢ່າງວ່ອງໄວຂອງບັນດາຄວາມຂັດແຍ້ງກັນຢູ່ທະເລຕາເວັນອອກ, ນີ້ແມ່ນບັນຫາບໍ່ພຽງແຕ່ກ່ຽວຂ້ອງເຖິງບັນດາປະເທດໃນພາກພື້ນເທົ່ານັ້ນ, ຫາກມັນຍັງຊ້ອນແຝງບັນດາປັດໃຈນອກພາກພື້ນຄືບັນຫາຄວາມສະຫົງບປອດໄພໃນການເດີນທະເລອີກດ້ວຍ.
ແລະກໍ່ໃນເຫດການນີ້, ບັນດາອົງການຈັດຕັ້ງ ແລະ ບັນດາຜູ້ເຂົ້າຮ່ວມໄດ້ພ້ອມກັນລົງນາມໃນ“ຈົດໝາຍປາຖະໜາ“ ທີ່ຝາກເຖິງທ່ານ Ban Ki-moon ເລຂາທິການໃຫຍ່ ສະຫະປະຊາຊາດ ເພື່ອແນໃສ່ຄັດຄ້ານ ຈີນຫັນທະເລຕາເວັນອອກເປັນເຂດດຳເນີນການເຄື່ອນໄຫວດ້ານການທະຫານ, ລະເມີດກົດໝາຍສາກົນຢ່າງຮ້າຍແຮງ. ຈົດໝາຍນີ້ເນັ້ນໜັກເຖິງຄຳຮຽກຮ້ອງ ຈີນເຄົາລົບກົດໝາຍສາກົນ, ຢຸດຕິບັນດາການກະທຳລະເມີດ, ຢືດຄອງໃນທັນທີ, ແລະປະຕິບັດບັນດາຄຳໝັ້ນສັນຍາໃນຖະແຫຼງການກ່ຽວກັບການປະພຶດຂອງຝ່າຍຕ່າງໆຢູ່ທະເລຕາເວັນອອກ (DOC), ກ້າວໄປເຖິງປະມວນຂໍ້ກຳນົດກ່ຽວກັບການປະພຶດຢູ່ທະເລຕາເວັນອອກ (COC).ຢ່າງເຂັ້ມງວດ.
(ແຫຼ່ງຄັດຈາກ VOV)